Izgled Bogorodičine crkve u Zemunu
Bogorodičina crkva noću
**Crkva Rođenja Presvete Bogorodice**, poznatija kao **Bogorodičina crkva** je hram Srpske pravoslavne crkve koji se nalazi u centru Zemuna u Rajačićevoj ulici.

Opis crkve
----------

Bogorodičina crkva bila je izgrađena u drugoj polovini 18. veka, za potrebe srpske i grčke zajednice u Zemunu. Izgradnja crkve započeta je 1774. godine, a završena 1779. godine i crkva je posvećena 1780. godine. Tada je osnovana druga po redu zemunska parohija.

Zvonik je podignut 1794. godine i bio je tek nešto niži od tornja obližnje crkve Blažene Djevice Marije. Prvo zvono, koje je bilo postavljeno 1815. godine, ilustrovalo je pobedu nad Napoleonom. Kasnije su, osim tog zvona, koje i danas postoji, postavljena još dva.

Crkva je bila značajnije obnavljana 1890, 1937. i 1999. godine, a 2009. godine dobila je dekorativno osvetljenje.

U crkvi su više puta liturgiju služili patrijarsi Srpske pravoslavne crkve.

Arhitektura crkve
-----------------

Prvobitno je crkva izgrađena bez zvonika, zadržala neke tradicionalne srpsko-vizantijske elemente, slično starijim pravoslavnim crkvama u Vojvodini, ali je kasnijom rekonstrukcijom dobila današnji oblik. Na prelazu XVIII u XIX vek izgrađen je zvonik na zapadnoj strani, a 1880. crkva je temeljito prepravljena. Ispod zvonika nalazi se ukopan raritetni depozitorij za odlaganje kostiju, prema pravilima koja se i danas poštuju u Grčkoj pravoslavnoj crkvi, prvenstveno u manastirima Svete Gore.

Bogorodičina crkva je najveći hram u Starom jezgru Zemuna, jednobrodna, sa plitkim pevničkim prostorima i vitkim dvospratnim zvonikom koji izlazi iz zapadne fasade. Ima bogato izrezbaren barokni ikonostas koji je rezao piltor Aksentije Marković, sa ikonama vrsnog i produktivnog ikonopisca i slikara klasicizma, Arsenija Teodorovića.
Crkva je restaurirana tokom 2000-2001. godine, kada je obnovljeno zidno slikarstvo, postavljen novi pod i podno grejanje. Crkva predstavlja celinu sa Domom Srpske pravoslavne crkvene opštine, sa kojim deli istu parcelu.

Izvori
------

1. ↑  „Danas" – „Danas je Mala Gospojina", 21.9.2005.
2. ↑  B92 – „Pravoslavni vernici slave Božić", 7.1.2007.
3. ↑  Srpska pravoslavna crkva – „230 godina Bogorodičine crkve u Zemunu" Arhivirano 2012-10-22 na Wayback Machine-u, 22.9.2010.

Literatura
----------

1. Opština Zemun – Bogorodičina crkva[*mrtav link*]
2. P. Marković – "Zemun od najstariji vremena pa do danas", 1896; reprint 2004. ISBN 86-84149-08-4
3. Branko Najhold, *Zemunske crkve*, TRAG, Zemun, 1993.

Galerija
--------

* Bogorodična crkva u Zemunu prednja fasada sa zvonikom (1880.)Bogorodična crkva u Zemunu prednja fasada sa zvonikom (1880.)
* Bogorodična crkva u Zemunu mozaik na prednjoj fasadi crkveBogorodična crkva u Zemunu mozaik na prednjoj fasadi crkve
* Bogorodična crkva u Zemunu bočna fasada crkveBogorodična crkva u Zemunu bočna fasada crkve
* Bogorodična crkva u Zemunu mozaik na bočnoj fasadi crkveBogorodična crkva u Zemunu mozaik na bočnoj fasadi crkve
* Bogorodična crkva u Zemunu - Dograđeni deo crkve sa zvonikom i depozitarijumomBogorodična crkva u Zemunu - Dograđeni deo crkve sa zvonikom i depozitarijumom
* Bogorodična crkva u Zemunu - Zvonik izgled noćuBogorodična crkva u Zemunu - Zvonik izgled noću

Vidi još
--------

|  |
| --- |
| **Zemunske crkve** |
|   | Blažene Device Marije |
|   | Bogorodičina |
|   | *Evangelička* |
|   | Nikolajevska |
|   | Svetog Arhanđela Mihaila i Gavrila |
|   | Svetog Roka |
|   | Svetotrojičina |
|   | Franjevačka |
|   | Hariševa kapela |

* Crkva Svete Trojice u Zemunu
* Nikolajevska crkva
* Hariševa kapela

Vanjske veze
------------

* Zvanično mrežno mesto
* Zvanično mrežno mesto Arhivirano 2017-05-31 na Wayback Machine-u
* Bogorodičina crkva  Arhivirano 2011-07-04 na Wayback Machine-u 360 virtuelna šetnja
* Zvanični sajt Opštine Zemun: Religija i verske zajednice Arhivirano 2013-04-03 na Wayback Machine-u
* Beogradsko nasleđe: Bogorodična crkva